**Ιστορία Γ' Γυμνασίου**

**Ερωτήσεις και απαντήσεις**

**ΚΕΦΑΛΑΙΟ ΤΕΤΑΡΤΟ**

**ΤΟ ΕΛΛΗΝΙΚΟ ΚΡΑΤΟΣ**

**ΑΠΟ ΤΗΝ ΙΔΡYΣΗ ΤΟY ΕΩΣ ΤΙΣ ΑΡΧΕΣ ΤΟY 20ού ΑΙΩΝΑ**

**ΕΝΟΤΗΤΑ 17**

**Ο Ι. Καποδίστριας ως κυβερνήτης της Ελλάδας (1828-1831).**

**Η ολοκλήρωση της ελληνικής επανάστασης (1829)**

**1.Πότε και από ποιον εκλέχτηκε ο Καποδίστριας Κυβερνήτης της Ελλάδας;**

Ο Ι. Καποδίστριας εκλέχτηκε Κυβερνήτης της Ελλάδας από την Εθνοσυνέλευση της Τροιζήνας και ήρθε στο Ναύπλιο το 1828.

**2.Σε ποια κατάσταση βρισκόταν η χώρα;**

Η  κατάσταση στην οποία βρισκόταν η χώρα ήταν **τραγική:**

1.   Η χώρα ήταν ερειπωμένη και ο λαός εξαθλιωμένος.

2.  Ληστές και πειρατές έλεγχαν μεγάλες περιοχές της χώρας.

3.  Ο αιγυπτιακός στρατός κατείχε εδάφη της ΝΔ Πελοποννήσου και ο τουρκικός στρατός

κατείχε εδάφη της Στερεάς Ελλάδας.

**3.Ποιες ήταν οι ενέργειες του Καποδίστρια ως Κυβερνήτη της Ελλάδας;**

**Α) στο πολίτευμα και διοίκηση:**

1.    Συγκέντρωσε όλες σχεδόν τις εξουσίες στο πρόσωπό του.

2.    Κατήργησε προσωρινά το σύνταγμα της Τροιζήνας.

3.    Διόριζε ο ίδιος τους υπουργούς και τα μέλη του Πανελληνίου.

**Β) στις ένοπλες δυνάμεις:**

1.    Ασχολήθηκε ιδιαίτερα με την οργάνωση τακτικού στρατού με διπλό σκοπό:

* την εκκαθάριση της Στερεάς Ελλάδας από τον τουρκικό στρατό,
* την αντιμετώπιση της ληστείας και της πειρατείας.

2.    Στον τακτικό στρατό αξιοποιήθηκαν και ορισμένοι από τους αγωνιστές.

3.    Δημιουργήθηκε ο Λόχος των Ευελπίδων, ένα είδος στρατιωτικής σχολής.

4.    Έγιναν τα πρώτα βήματα για την οργάνωση τακτικού πολεμικού ναυτικού.

5.    Καταπολεμήθηκε η πειρατεία, χάρη στη δράση του Μιαούλη.

**Γ) στην οικονομία:**

1.  Σχημάτισε ένα πρώτο κρατικό ταμείο.

2. Ίδρυσε Τράπεζα και έκοψε νόμισμα, το ***Φοίνικα*.**

3.  Εφάρμοσε αυστηρή λιτότητα στις κρατικές δαπάνες.

4.  Επιχείρησε να εκσυγχρονίσει τη γεωργία με νέες καλλιέργειες και μεθόδους.

**Δ) στην Εκπαίδευση:**

**1.** Το *Ορφανοτροφείο* της Αίγινας, στο οποίο λειτουργούσαν:

* τρία αλληλοδιδακτικά σχολεία με τέσσερα χρόνια φοίτησης (δημοτικά),
* τρία ελληνικά με τριετή φοίτηση (γυμνάσια),
* αρκετά χειροτεχνία (επαγγελματικές σχολές),
* το *Πρότυπον Σχολείον*(για τους δασκάλους των αλληλοδιδακτικών).

**2.**Το *Κεντρικόν Σχολείον* (για σπουδές σε πανεπιστήμια του εξωτερικού).

**3.**Το *Πρότυπον Αγροκήπιον*, γεωργική σχολή στην Τίρυνθα.

**4.Ο Καποδίστριας  δεν προχώρησε άμεσα στην ίδρυση πανεπιστήμιου.**

**4.Ποια ήταν η ολοκλήρωση της επανάστασης (1829);**

Όταν έφτασε στην Ελλάδα ο Καποδίστριας, η επανάσταση βρισκόταν ακόμη σε εξέλιξη

1.Εκκρεμούσαν δύο σοβαρά ζητήματα:

a) ο βαθμός ανεξαρτησίας της χώρας, (αυτόνομο ή ανεξάρτητο κράτος?)

β) ο καθορισμός των συνόρων της.

2.Η Ελλάδα χάρη και στους επιδέξιους χειρισμούς του Κυβερνήτη αναγνωρίστηκε ως ανεξάρτητο κράτος με το

**Πρωτόκολλο του Λονδίνου (της Ανεξαρτησίας) στις 3 Φεβρουαρίου 1830.**

3.Τα βόρεια σύνορα του κράτους ήταν **η γραμμή Αμβρακικού – Παγασητικού.**

Το ελληνικό κράτος θα περιλάμβανε τη Στερεά Ελλάδα, την Πελοπόννησο, τα νησιά του Αργοσαρωνικού, την Εύβοια, τις Κυκλάδες και τις Σποράδες. **(συνθήκη της Κωνσταντινούπολης, 1832)**

**5.Πώς λειτούργησε η αντιπολίτευση κατά του Καποδίστρια**

**(Σύγκρουση Καποδίστρια-Αντιπολίτευσης)**

 1.Η πολιτική του Κυβερνήτη αποσκοπούσε στην συγκρότηση ενός ισχυρού συγκεντρωτικού κράτους κατά  τα δυτικά πρότυπα. Αυτή η πολιτική, όμως, προκάλεσε πολλές αντιδράσεις σε:

* πρόκριτους, με τοπική εξουσία (Π. Μαυρομιχάλης),
* πλούσιους πλοιοκτήτες (Γ. Κουντουριώτης) και
* Φαναριώτες (Α. Μαυροκορδάτος)
* φιλελεύθερους διανοούμενους, όπως ο Κοραής,
* Αγγλία και Γαλλία που υποκινούσαν αντικαποδιστριακές κινήσεις θεωρώντας τον Κυβερνήτη όργανο της Ρωσίας..

2.Στις αρχές του 1830 σημειώθηκαν εξεγέρσεις.

3.Κέντρο της αντιπολίτευσης στάθηκε η Ύδρα, όπου η εφημερίδα *Απόλλων* προπαγάνδιζε τη δολοφονία του Κυβερνήτη.

4.Η ένταση κορυφώθηκε, όταν ο Καποδίστριας φυλάκισε τον πρόκριτο της Μάνης Πετρόμπεη Μαυρομιχάλη, θεωρώντας τον υπεύθυνο για αντικυβερνητικές ενέργειες.

**5.(Στις 27 Σεπτεμβρίου 1831) ο αδελφός και ο γιος του Πετρόμπεη Μαυρομιχάλη δολοφόνησαν τον Καποδίστρια στο Ναύπλιο** (Κωνσταντίνος και ο Γεώργιος)

**ΕΝΟΤΗΤΑ 18**

**Από την άφιξη του Όθωνα (1833) έως την 3η Σεπτεμβρίου 1843**

Ο εμφύλιος πόλεμος που ξέσπασε στην Ελλάδα μετά τη δολοφονία του Καποδίστρια έκανε τις Δυνάμεις να επέμβουν στα ελληνικά πράγματα, για να αποτρέψουν τη δημιουργία μιας εστίας αναταραχής στη νοτιοανατολική Μεσόγειο, εξέλιξη που θα έβλαπτε τα συμφέροντά τους

**1.Τι προέβλεπε η συνθήκη του Λονδίνου του 1832;**

**Οι Μ. Δυνάμεις και η Βαυαρία υπέγραψαν τη συνθήκη του Λονδίνου (Μάιος 1832), με την οποία:**

1.    Ο Όθων αναγορευόταν Βασιλιάς της Ελλάδας.

2.    Ως πολίτευμα του νέου κράτους ορίστηκε η **απόλυτη μοναρχία.**

3.    Χορηγήθηκαν στο ελληνικό κράτος 20 εκ. φράγκα ως πρώτη δόση ενός δανείου 60 εκ. φράγκων.

**2.Τι ήταν η Αντιβασιλεία και ποια τα κυριότερα μέλη της;**

Ήταν μια επιτροπή αποτελούμενη από Βαυαρούς αξιωματούχους διορισμένους από τον πατέρα του Όθωνα, η οποία θα ασκούσε την εξουσία μέχρι την ενηλικίωσή του, καθώς ο Οθωνας ήταν ανήλικος.

*Τα κυριότερα μέλη της ήταν:*

1.    Ο Άρμανσμπεργκ, πρωθυπουργός και υπουργός των εξωτερικών.

2.    Ο Μάουρερ, αρμόδιος για την εκπαίδευση, τη δικαιοσύνη και την εκκλησία.

3.    Ο Χάιντεκ, υπεύθυνος για τις ένοπλες δυνάμεις.

**3.Ποιοι ήταν οι στόχοι της Αντιβασιλείας:**

1.    εθνική ανεξαρτησία,

2.    βασιλική απολυταρχία,

3.    συγκεντρωτικό σύστημα διακυβέρνησης.

**4.Ποια ήταν η πολιτική της Αντιβασιλείας (1833-1835)**

*Α) στη****Διοίκηση***

1.      Η διοίκηση του κράτους ήταν συγκεντρωτική.

2.      Η χώρα διαιρέθηκε σε 10 νομούς.

3.      Η πρωτεύουσα μεταφέρθηκε από το Ναύπλιο στην Αθήνα.

*Β) στο****Στρατό***

1.      Ο στρατός βασίστηκε σε 3.500 περίπου Βαυαρούς στρατιωτικούς.

2.      Οι Έλληνες αγωνιστές δεν έγιναν δεκτοί στις ένοπλες δυνάμεις.

*Γ) στη****Δικαιοσύνη***

1.      Ιδρύθηκαν δικαστήρια.

2.      Συντάχθηκαν νέοι νόμοι.

*Δ) στην****Εκπαίδευση***

1.Η *πρωτοβάθμια* εκπαίδευση παρεχόταν στα Δημοτικά σχολεία που είχαν επτά χρόνια διάρκεια και

ήταν αλληλοδιδακτικά.

2.Η *δευτεροβάθμια* εκπαίδευση προσφερόταν:

        - από τα *Ελληνικά* σχολεία που ήταν τριτάξια και βρίσκονταν στις πρωτεύουσες των επαρχιών,

        - από τα *Γυμνάσια* που ήταν τετρατάξια και βρίσκονταν στις πρωτεύουσες των νομών.

3.Η *τριτοβάθμια* εκπαίδευση παρεχόταν από το πρώτο ελληνικό Πανεπιστήμιο, που ιδρύθηκε στην

Αθήνα το 1837, ενώ την ίδια χρονιά ιδρύθηκε και το Πολυτεχνικό Σχολείο, πρόδρομος του

σημερινού Πολυτεχνείου.

*Ε) στην****Εκκλησία***

1.      Η ελληνική εκκλησία ορίστηκε  αυτοκέφαλη, δηλαδή χωρίστηκε διοικητικά από το Πατριαρχείο

Κωνσταντινουπόλεως.

2.     Έκλεισαν μοναστήρια που είχαν μικρό αριθμό μοναχών.

Η στάση των Ελλήνων απέναντι στην Αντιβασιλεία ήταν **αρχικά δύσπιστη** και στη συνέχεια **απροκάλυπτα εχθρική.** Αναπτύχθηκαν, μάλιστα, συνωμοτικές κινήσεις με σκοπό την ανατροπή της Αντιβασιλείας, ενώ δεν έλειψαν και ανοιχτές εξεγέρσεις (Μεσσηνία, 1834).

**5.Τι συνέβη κατά την περίοδο της απόλυτης μοναρχίας του Όθωνα;(1835-1843)**

Μετά την ανάληψη της διακυβέρνησης από τον Όθωνα (Μάιος 1835), η κατάσταση δεν άλλαξε. Ο βασιλιάς προσπάθησε, όπως και η Αντιβασιλεία πριν απ’ αυτόν, να περιορίσει την επιρροή των κομμάτων ενισχύοντας κατά περιόδους ένα από αυτά και περιθωριοποιώντας τα άλλα.

Ωστόσο, η πολιτική αυτή συνάντησε **έντονες αντιδράσεις** που εκφράστηκαν αρχικά με εξεγέρσεις τοπικού χαρακτήρα (Ύδρα, Μεσσηνία)

**ΕΠΑΝΑΣΤΑΣΗ της 3ης Σεπτεμβρίου 1843**

**6.Ποιες ήταν οι αιτίες της επανάστασης της 3ης Σεπτεμβρίου 1843, ποιοι οι πρωτεργάτες και ποια τα αποτελέσματά της;**

  
***2. Χ. Μάρτενς, Η νύχτα της 3ης Σεπτεμβρίου 1843***

***. Ο Καλλέργης έφιππος στο κέντρο˙ στο παράθυρο διακρίνεται ο Όθωνας.***

***Αίτια*:** 1. Η οικονομική κατάσταση των αγροτών χειροτέρευε

2. Στην ύπαιθρο αναπτυσσόταν η ληστεία

3. Η Ελλάδα αδυνατούσε να εξοφλήσει τα δάνειά της, με αποτέλεσμα οι Δυνάμεις να

επιβάλουν οικονομικό έλεγχο στη χώρα και περικοπή των κρατικών δαπανών

4. Οι πρώτες περικοπές έγιναν σε βάρος των στρατιωτικών.

5. Η άρνηση του Όθωνα για μεταρρυθμίσεις.

Οι στρατιωτικοί, από τα πρώτα θύματα των περικοπών, **στράφηκαν εναντίον του Όθωνα**.

Η γενική αναταραχή οδήγησε σε έντονη πολιτική κινητοποίηση με πρωτεργάτες τους Α. Μαυροκορδάτο, Ι. Κωλέττη, Α. Μεταξά και Α. Λόντο, δηλαδή πολιτικούς όλων των κομμάτων.

Κοινή ήταν η πεποίθηση ότι **η παραχώρηση συντάγματος** :

1. θα απάλλασσε τη χώρα από τους Βαυαρούς και
2. θα την ανακούφιζε από την οικονομική και κοινωνική κρίση.

Έτσι, τη νύχτα της 2ης προς την 3η Σεπτεμβρίου 1843 δυνάμεις της φρουράς της Αθήνας και πολλοί πολίτες με επικεφαλής τον **συνταγματάρχη Δημήτριο Καλλέργη και τον αγωνιστή του ’21 Μακρυγιάννη** συγκεντρώθηκαν έξω από τα ανάκτορα (σημερινή Βουλή) και …..

**απαίτησαν από τον Όθωνα να παραχωρήσει σύνταγμα (σε ανάμνηση των γεγονότων ο χώρος ονομάστηκε αργότερα πλατεία Συντάγματος).**

***Αποτελέσματα:***

1.Ο Όθωνας αναγκάστηκε να προκηρύξει εκλογές για Εθνοσυνέλευση που θα ψήφιζε σύνταγμα.

2. Τελείωσε η περίοδος  της απόλυτης μοναρχίας.

**ΕΝΟΤΗΤΑ 19**

**Από την 3η Σεπτεμβρίου 1843 έως την έξωση του Όθωνα (1862)**

**1.Πώς λειτουργούσε το πολίτευμα της συνταγματικής μοναρχίας**

Η Εθνοσυνέλευση που συγκλήθηκε ύστερα από το κίνημα του 1843 ψήφισε το 1844 σύνταγμα.

**ΣΥΝΤΑΓΜΑ ΤΟΥ 1844**

Σύμφωνα με το σύνταγμα που ψήφισε η Εθνοσυνέλευση το 1844 :

**θεσπίστηκε η συνταγματική μοναρχία**

1. Τη *νομοθετική* εξουσία ασκούσαν από κοινού ο βασιλιάς, η Γερουσία και η βουλή.

Τα μέλη της Γερουσίας διορίζονταν από το βασιλιά και ήταν ισόβια.

1. Η *εκτελεστική* εξουσία ασκούταν από το βασιλιά μέσω υπουργών που ο ίδιος διόριζε και

έπαυε χωρίς την έγκριση της Βουλής.

3)   Οι *δικαστές* διορίζονταν και παύονταν από το βασιλιά .

Το σύνταγμα είχε κάποιες φιλελεύθερες ιδέες (ατομικές ελευθερίες)

**2.Ποιους ονομάζουμε αυτόχθονες και ποιους ετερόχθονες;**

Στη διάρκεια της Εθνοσυνέλευσης εκφράστηκε με ένταση η αντίθεση μεταξύ αυτοχθόνων και ετεροχθόνων

1)   *Αυτόχθονες* = Έλληνες γεννημένοι σε περιοχές που εντάχθηκαν στο ελληνικό κράτος.

2)  *Ετερόχθονες* = Έλληνες γεννημένοι σε περιοχές που βρίσκονταν έξω από τα σύνορα του

ελληνικού κράτους.

**3.Ποια ήταν η διαμάχη τους και ποιες αποφάσεις έλαβε σχετικά η Εθνοσυνέλευση;**

Οι αυτόχθονες διαμαρτύρονταν επειδή οι ετερόχθονες είχαν πάρει πολλές θέσεις στη δημόσια διοίκηση. Και επειδή είχαν την πλειοψηφία στην Εθνοσυνέλευση πίεσαν  ώστε:

1. Οι ετερόχθονες να μην επιτρέπεται να διοριστούν σε θέσεις της διοίκησης. Ωστόσο, οι

ετερόχθονες δεν αποκλείονταν από την εκπαίδευση και το στρατό και δεν έχαναν το δικαίωμα

του Έλληνα πολίτη.

2)   Οι ετερόχθονες να μπορούν να εκλεγούν βουλευτές μόνο σε οικισμούς ετεροχθόνων.

**4.Ποια είναι α) το θετικό και β) τα αρνητικά στοιχεία στη λειτουργία του πολιτεύματος;**

*Το θετικό στοιχείο:* Η καθιέρωση των κοινοβουλευτικών θεσμών.

*Τα αρνητικά στοιχεία:* 1)   Οι υπερεξουσίες που είχε ο βασιλιάς.

2)   Τα κόμματα δεν αναγνωρίστηκαν θεσμικά.

3)   Στις εκλογές χρησιμοποιήθηκαν αθέμιτα μέσα για να επηρεαστούν οι

ψηφοφόροι. (ΝΙΚΗΤΗΣ Ο ΚΩΛΕΤΤΗΣ)

**5.Τι χαρακτηρίζει τη πρωθυπουργία του Ι. Κωλέττη;**

1)   Συνεργάστηκε με τον Όθωνα.

2)   Παραβίασε το σύνταγμα.

3)   Αγνόησε τη Βουλή.

4)   Δαπάνησε κρατικούς πόρους για την εξυπηρέτηση των ψηφοφόρων του.

**6.Να ορίσετε τους όρους Μεγάλη Ιδέα, αλύτρωτοι, αλυτρωτισμός;**

***1)Μεγάλη Ιδέα*:** η ιδέα ότι για την ανάπτυξη της Ελλάδας και το ξεπέρασμα των προβλημάτων της ήταν αναγκαία η ενσωμάτωση όσο το δυνατόν περισσότερων εδαφών από την οθωμανική αυτοκρατορία, στα οποία ζούσαν ελληνικοί πληθυσμοί. Εισηγητής της υπήρξε ο Ι. Κωλέττης.

***2)Αλύτρωτοι:*** Οι Έλληνες που ζούσαν στην οθωμανική αυτοκρατορία. (επειδή δεν είχαν, ακόμη, λυτρωθεί, δηλαδή απελευθερωθεί)

***3)Αλυτρωτισμός:*** η πολιτική που στόχευε στην ελευθέρωση των αλύτρωτων Ελλήνων από τον οθωμανικό ζυγό.

**7.Τι συνέβη κατά τη διάρκεια του κριμαϊκού πολέμου (1854-1856);**

1)   Το 1854 ξέσπασε Ρωσοτουρκικός πόλεμος.

2)   Η Αγγλία και η Γαλλία τάχθηκαν στο πλευρό του σουλτάνου και ο πόλεμος μεταφέρθηκε στη

χερσόνησο της Κριμαίας.

1. Ο Όθωνας και πολλοί Έλληνες πίστευαν ότι ήταν ευκαιρία η Ελλάδα να διευρύνει τα σύνορά

της.

1. Αγγλικά και γαλλικά στρατεύματα κατέλαβαν τον Πειραιά, απαιτώντας από τον Όθωνα

αυστηρή ουδετερότητα.

**8.Ποια είναι τα αποτελέσματα του Κριμαϊκού πολέμου:**

1)   Ήττα της Ρωσίας.

2)   *Χάτι Χουμαγιούν*: μεταρρύθμιση, με στόχο τη διασφάλιση της ισότητας όλων των κατοίκων της

οθωμανικής αυτοκρατορίας ανεξάρτητα από φυλή ή θρήσκευμα.

3)   Τα τρία παλαιά ελληνικά κόμματα έπαψαν να υπάρχουν.

**9.Πώς έγινε η  έξωση του Όθωνα:**

1. Εμφάνιση μιας νέας γενιάς πολιτικών, κατά τη δεκαετία του ’50 , με φιλελεύθερες ιδέες που εκτιμούσαν ότι ο Όθωνας δεν είχε πλέον τίποτα να προσφέρει στη χώρα
2. Επανάσταση με αίτημα την απομάκρυνση του Όθωνα.
3. Εγκατάλειψη της χώρας από τον Όθωνα το 1862. κηρύχθηκε έκπτωτος και υποχρεώθηκε να εγκαταλείψει τη χώρα. Έφυγε για το Μόναχο, όπου και πέθανε το 1867.

**ΕΝΟΤΗΤΑ 20**

**1.Ποιος αναγορεύτηκε βασιλιάς μετά τον Όθωνα και πώς ενσωματώθηκαν  τα Επτάνησα στην Ελλάδα;**

1.    Μετά την έξωση του Όθωνα οι Δυνάμεις αναγόρευσαν βασιλιά των Ελλήνων το

**Δανό πρίγκιπα Γεώργιο Α΄.**

2.    H Αγγλία παραχώρησε το 1863 τα νησιά του Ιονίου στο ελληνικό κράτος ως δώρο στο

βασιλιά.

Η επίσημη ενσωμάτωσή τους έγινε το 1864.

**2.Τι προέβλεπε το σύνταγμα του 1864**

**ΣΥΝΤΑΓΜΑ ΤΟΥ 1864**

**θεσπίστηκε η βασιλευομένη δημοκρατία.**

1) Τη *νομοθετική* εξουσία ασκούσαν από κοινού ο βασιλιάς και η βουλή.

2) Η *εκτελεστική* εξουσία ασκούταν από το βασιλιά μέσω υπουργών που ο ίδιος διόριζε και

έπαυε χωρίς την έγκριση της Βουλής.

3)  *Δικαστική εξουσία*: κηρύχτηκε ανεξάρτητη.

1.Θεμελιωνόταν στη δημοκρατική αρχή.

2.Αναγνώριζε το λαό ως κυρίαρχο παράγοντα του πολιτεύματος.

3.Όριζε τον βασιλιά ως τον ανώτατο άρχοντα της πολιτείας.

4.Καταργούσε τη Γερουσία ως έναν αντιδημοκρατικό θεσμό.

5.Έδινε καθολικό δικαίωμα ψήφου στους άνδρες από 21 ετών και άνω.

**Εσωτερικές πολιτικές εξελίξεις**

Ο Αλέξανδρος Κουμουνδούρος ήταν ο πολιτικός που δέσποσε την περίοδο 1864-1881

**3.Σε ποιες ενέργειες προχώρησε ο Κουμουνδούρος ως πρωθυπουργός;**

1.    Προχώρησε στη διανομή των εθνικών κτημάτων.

2.    Επιδίωξε την ενσωμάτωση εδαφών από το Οθωμανό κράτος.

3.    Αποφάσισε την εμπλοκή της Ελλάδας στην Κρητική επανάσταση.

Αρκετές επιλογές του, ιδίως στην εξωτερική πολιτική, έβρισκαν αντίθετο τον Γεώργιο και γι΄αυτό, τον απομάκρυνε

**4.Ποια ήταν τα προβλήματα του κοινοβουλευτισμού:**

1.    Πολίτες πίεζαν τους βουλευτές για να εξασφαλίσουν μια θέση στο δημόσιο.

2.    Οι βουλευτές στήριζαν στη Βουλή εκείνον τον πολιτικό αρχηγό που τους εξασφάλιζε

διορισμούς των οπαδών τους.

3.    Δεν υπήρχαν συγκροτημένα κόμματα

4.    Ο βασιλιάς δε δίσταζε να ανατρέπει κυβερνήσεις.

**5.Ποιος υποστήριξε και τι ήταν η  αρχή της δεδηλωμένης: sos**

Ο κυριότερος παράγοντας πολιτικής αστάθειας ήταν ο βασιλιάς, που, όταν διαφωνούσε με μια κυβέρνηση, δεν δίσταζε να την ανατρέψει. Την αντίθεσή του σε αυτή την πρακτική εξέφρασε ένας νέος πολιτικός, **ο Χαρίλαος Τρικούπης**, σε άρθρο του υπό τον χαρακτηριστικό τίτλο «Τις πταίει;» (1874).

Ο Χαρίλαος Τρικούπης, για να αντιμετωπιστούν οι αυθαιρεσίες του βασιλιά, πρότεινε την ψήφιση της *αρχής της δεδηλωμένης*, σύμφωνα με την οποία:

ο βασιλιάς θα έπρεπε να διορίζει πρωθυπουργό μόνο εκείνον που είχε τη «δεδηλωμένη» εμπιστοσύνη της Βουλής, δηλαδή την υποστήριξη της πλειοψηφίας των βουλευτών.

Αντιμέτωπος με αυτή την κριτική, ο Γεώργιος διόρισε, το 1875, τον επικριτή του Χαρίλαο Τρικούπη **προσωρινό πρωθυπουργό** για να πραγματοποιήσει εκλογές.

Κατά την έναρξη των εργασιών της νέας Βουλής, ο Γεώργιος εκφώνησε λόγο γραμμένο από τον Τρικούπη (Λόγος του Θρόνου) στον οποίο αναγνώριζε την αρχή της δεδηλωμένης.

Έτσι άρχισε μια νέα φάση στην πολιτική ζωή της Ελλάδας.

**6.Να εξηγήσετε την έννοια του δικομματισμού.**

***Δικομματισμός*:** Η καθιέρωση της αρχής της δεδηλωμένης οδήγησε τα μικρά κόμματα, που δεν μπορούσαν, πλέον, να παίζουν αυτόνομα κάποιο σημαντικό ρόλο, είτε στην εξαφάνιση είτε στην ενσωμάτωση σε μεγαλύτερα κόμματα.

**Έτσι, τη δεκαετία 1885-1895 εναλλάσσονταν στην εξουσία δύο κόμματα**, με επικεφαλής,

το ένα τον **Χαρίλαο Τρικούπη** και

το άλλο τον **Θεόδωρο Δηλιγιάννη**.

Το σύστημα αυτό ονομάστηκε δικομματισμός.

**Το πρόγραμμα του Χαρίλαου Τρικούπη**

**7.Ποιοι ήταν οι στόχοι του Χαριλάου Τρικούπη;**

1.    δημιουργία ενός κράτους σύγχρονου και οικονομικά αναπτυγμένου,

2.    κατασκευή μεγάλων έργων υποδομής, (σιδηροδρομικό δίκτυο, οδοποιία, διάνοιξη της διώρυγας της

Κορίνθου κ.ά.)

3.    ανασυγκρότηση των ενόπλων δυνάμεων,

4.    εξυγίανση της δημόσιας διοίκησης, (αντικειμενικά κριτήρια πρόσληψης)

5.    ειρηνική συμβίωση με την Οθωμανική αυτοκρατορία.

**8.Με ποιους τρόπους εφάρμοζε την πολιτική του ο Τρικούπης;**

1.    βαριά φορολογία,

2.    σύναψη μεγάλων δανείων με τράπεζες του εξωτερικού,

3.    προσφορά στους Έλληνες κεφαλαιούχους του εξωτερικού προνομιακών όρων για επενδύσεις.

**9.Ποιες ήταν οι θέσεις του Δηλιγιάννη;**

1.    Υποστήριζε ότι η φορολόγηση θα έπρεπε να είναι η μικρότερη δυνατή.

2.    Επισήμαινε τις συνέπειες των μέτρων του Τρικούπη για τα μεσαία και

κατωτέρα κοινωνικά στρώματα.

3.    Στιγμάτιζε την πολιτική εύνοιας του Τρικούπη προς την πλουτοκρατία.

4.    Θεωρούσε θεμιτή την εναλλαγή των οπαδών της εκάστοτε κυβέρνησης στις κρατικές θέσεις.

**10.Ποια ήταν η  πορεία προς την οικονομική και εθνική κρίση;**

*1893:* ο Τρικούπης κήρυξε πτώχευση.

(Αδυναμία της Ελλάδας να ανταποκριθεί στις οικονομικές της υποχρεώσεις)

Στις εκλογές που έγιναν το 1895 ο Τρικούπης δεν εκλέχτηκε ούτε βουλευτής.

Ο νέος πρωθυπουργός Θ. Δηλιγιάννης ήρθε αντιμέτωπος με πλήθος προβλημάτων.

Επιπλέον, το 1896 ξέσπασε επανάσταση στην Κρήτη.

Πιεζόμενος από την κοινή γνώμη, που εμπνεόταν από τη Μεγάλη Ιδέα,

*1897:* ο Δηλιγιάννης αποφάσισε να στείλει στρατό στην Κρήτη .

**11.Τι συνέβη το 1897 και ποιες ήταν οι πολιτικές εξελίξεις στην Ελλάδα έως το 1908;**

1.*1897:* αποτυχημένος ελληνοτουρκικός πόλεμος

2. καταβολή πολεμικής αποζημίωσης της Ελλάδας στην Οθωμανική Αυτοκρατορία

3. Η Ελλάδα αναγκάστηκε να πάρει νέο δάνειο

4. επιβολή Διεθνούς Οικονομικού Ελέγχου (ΔΟΕ).

Μετά την ήττα του 1897, η λαϊκή δυσαρέσκεια εναντίον των πολιτικών και των Ανακτόρων συνεχώς μεγάλωνε. Ο Γεώργιος, ωστόσο, εξακολουθούσε να παρεμβαίνει αποφασιστικά τόσο στην εσωτερική πολιτική όσο και στην εξωτερική. Οι συνεχείς παρεμβάσεις, τόσο του βασιλιά Γεώργιου όσο και άλλων μελών της βασιλικής οικογένειας, στην πολιτική ζωή και στη λειτουργία των ενόπλων δυνάμεων ήταν ένας από τους κύριους παράγοντες που οδήγησαν στην εκδήλωση, το 1909, στρατιωτικού κινήματος στο Γουδί

**ΕΝΟΤΗΤΑ 21**

**Το κρητικό ζήτημα (1821-1905)**

**1.Ποιοι ήταν οι κυρίαρχοι στην Κρήτη μέχρι την ενσωμάτωσή της στην Ελλάδα;**

1821-1840: Η Κρήτη υπό τον έλεγχο του Μωχάμετ Άλι της Αιγύπτου.

1840-1913: Η Κρήτη υπό οθωμανική κυριαρχία.

**2.Τι ήταν το κρητικό ζήτημα;**

Οι προσπάθειες των Ελλήνων της Κρήτης, των ελεύθερων Ελλήνων και του ελληνικού κράτους για ένωση της Κρήτης με την Ελλάδα, καθώς και η εμπλοκή της Οθωμανικής αυτοκρατορίας και των Δυνάμεων σ’ αυτές ονομάστηκαν κρητικό ζήτημα.

**3.Ποιο είναι το σημαντικό γεγονός της  Κρητικής επανάστασης κατά τα έτη 1866-1869;**

1866-1869: ξέσπασε η Μεγάλη Κρητική Επανάσταση, η οποία καταπνίγηκε. Μία ομάδα επαναστατών στη μονή Αρκαδίου ανατινάχτηκε και το γεγονός αυτό προκάλεσε συγκίνηση σε Ελλάδα και Ευρώπη.

**4.Τι προέβλεπε ο Οργανικός Νόμος (1868);**

Παραχώρηση του *Οργανικού Νόμου*από τον σουλτάνο, που προέβλεπε:

1.    την πρόσληψη και χριστιανών υπαλλήλων στη διοίκηση,

2.    τη συμμετοχή χριστιανών αντιπροσώπων στη Γενική Διοίκηση,

3.    την ισοτιμία τουρκικής και ελληνικής γλώσσας,

4.    μεικτά δικαστήρια (χριστιανών και μουσουλμάνων).

**5.Τι προέβλεπε η Σύμβαση της Χαλέπας (1878);**

Παραχώρηση από τον σουλτάνο της σύμβασης της Χαλέπας, σύμφωνα με την οποία:

1.    ο Γενικός Διοικητής θα μπορούσε να είναι και χριστιανός,

2.    στη Γενική Διοίκηση θα πλειοψηφούσαν οι χριστιανοί.

3.    Στην Κρήτη θεσπίστηκε ένα καθεστώς ημιαυτονομίας.

**6.Τι συνέβη μετά την  επανάσταση του 1896-1897;**

Δημιουργία αυτόνομης Κρητικής Πολιτείας με ύπατο αρμοστή τον πρίγκιπα Γεώργιο και Υπουργό Δικαιοσύνης τον νέο πολιτικό Ελευθέριο Βενιζέλο.

**7.Τι συνέβη μετά την  επανάσταση του 1905;**

1. Οι επαναστάτες κήρυξαν την ένωση της Κρήτης με την Ελλάδα.

2.Όμως η  ανάμιξη των Δυνάμεων, που ήθελαν να διατηρηθεί η ισορροπία στην περιοχή, απέτρεψε την ένωση.

**ΕΝΟΤΗΤΑ 22**

**Τα Βαλκάνια των αλληλοσυγκρουόμενων εθνικών επιδιώξεων**

**1. Πότε και πώς έγινε η ενσωμάτωση της Θεσσαλίας και της Άρτας;**

Το 1881, μετά από διαπραγματεύσεις με την τουρκική πλευρά.

**2.Τι ήταν το Μακεδονικό Ζήτημα;**

*Μακεδονικό ζήτημα*: η διεκδίκηση της Μακεδονίας από Έλληνες, Βούλγαρους και Σέρβους στα τέλη του 19ου και στις αρχές του 20ου αιώνα που οδήγησε σε σύγκρουση, η οποία εκδηλώθηκε αρχικά ως αγώνας για τον έλεγχο της εκπαίδευσης και της θρησκευτικής συνείδησης των Μακεδόνων και σύντομα πήρε ένοπλη μορφή.

**3. Πώς εκδηλώθηκε ο Μακεδονικός αγώνας;**

Βούλγαροι της Μακεδονίας είχαν σκοπό την ένωση των πληθυσμών της Μακεδονίας και της Θράκης, ανεξαρτήτως εθνικότητας, για την αποτίναξη του οθωμανικού ζυγού και την αυτονόμηση της Μακεδονίας, που θα ενωνόταν με τη Βουλγαρία. Οργανώθηκαν στη Μακεδονία ένοπλες ομάδες Βουλγάρων, που έμειναν γνωστοί ως «κομιτατζήδες». Άρχισαν να φτάνουν στη Μακεδονία και Έλληνες αξιωματικοί, ενώ στις συγκρούσεις εμπλέκονταν πλέον και τουρκικά στρατεύματα. Από τους Έλληνες που πήραν μέρος στον μακεδονικό αγώνα, ξεχωριστή μορφή υπήρξε ο Παύλος Μελάς, που άφησε την τελευταία του πνοή στη Μακεδονία.

**4. Τι ήταν το κίνημα των Νεοτούρκων (1908);**

*Νεότουρκοι*: Τούρκοι αξιωματικοί και διανοούμενοι που ίδρυσαν την οργάνωση *Ένωση και Πρόοδος*, προτάσσοντας την εθνική αντί για τη θρησκευτική τους ταυτότητα, και εκδήλωσαν το 1908 κίνημα με φιλελεύθερες ιδέες στη Θεσσαλονίκη, υποχρεώνοντας το Σουλτάνο:

1.να παραχωρήσει σύνταγμα.

2.να δώσει αμνηστία στους ένοπλους Έλληνες και Βούλγαρους και έτσι έλαβε τέλος ο μακεδονικός αγώνας.